Diskusjon:Steinar Aabø

message: En markant radiomann er gått bort. Steinar Aabø, mannen som i 1981 brøt radiomonopolet Norge med Mjøsradioen, han utfordret selveste trollet og dermed ble han nærradio-historisk, skrev Svein Flåm Kant in memoriam i Halden Arbeiderblad 2006.
6. desember 1984 brøt Steinar Aabø igjen nybrottsjord, han startet Solradion, Haldens første nærradio. 
Solradion hadde på det meste ca 2.000 medlemmer/sponsorer som var grunnlaget for radioens økonomiske liv. Man skal også huske at Steinar Aabø i sitt kjære hjemfylke Telemark startet/grunnla Telerosa Radio i begynnelsen av 1990 åra. 
Da Solradion og Steinar la inne årene og sluttet sine sendinger hadde den folkekjære nærradioen sendt ca. 12.000 timer med varierte radioprogrammer, som ca.: 
* 400 trafikktimer 
* 200 kommunestyremøter 
* 4000 evangeliske møter 
* 300 Countryprogram 
* 800 Deig & Desibel (ungdomsprogram) 
* 2400 Nattsendinger 
* 600 Omsorgsprogrammer 
* 6000 Go formiddag, Halden med Wenche, Jan Uno og Steinar 
* 4000 Go kveld Halden 
* 500 Soltorget, kjøp og salg 
* 60 Jukebox 
* 19 17.maiprogram 
* 19 1.maiprogram 
* Og mye, mye mer. 
Steinar Aabø var ved sine meningers mot, tok han ett standpunkt, så sto han ved dette i storm og i stille, han var elsket av mange, men hatet av noen få. 
Når vi, alle dem som savner Steinar sørger, går våre tanker til Karin som har mistet sin kjæreste gjennom ett langt liv, til barna som har mistet en kjær far, ikke minst til barnebarna som har mistet en kjær bestefar, for dem må savnet være ekstra stort. 
Fra alle oss i Solradio landet som, gammel og ung, små og store, Steinar Aabø takk for det du gav til oss, vi vil i takknemlighet huske deg lenge. 
------
Steinar Aabø er død. Dermed har en av landets fremste nærradiopionerer gått ut av tiden, skrev redaktør Anders Wold i Halden Arbeiderblad. Steinar Aabø var Solradion - lokalradio for Halden og Aremark og ellers så langt senderen rakk. Solradion som ble kjent over hele fylket, og ellers over store deler av landet. Få, om noen, har hatt slikt mot som Steinar Aabø til å være seg selv i eteren. 
Steinar Aabø ble født i Smørklepp i Tokke kommune i Vest-Telemark i 1930. I begynnelsen av 1950-årene kom han til Halden, og anledningen var Karin Larsen. Han tapte sitt hjerte til frøken Larsen og Halden samtidig. Det ble etterpå et livslangt forhold til både kona og byen. 
Han begynte på tollboden - som betjent med blanke knapper med den norske løve på brystet og lue med skjerm på hodet. 
Toll, kontroll av folk og gods, var ikke noe for den unge, utadrettede Aabø, og han søkte seg til lærerskolen i Oslo, hvor han tok sin eksamen, og dermed bar det i neste omgang til Gutteskolen som lærer. Hvor den store entusiasten øste av seg selv som pedagog. 
Aabø var fra fødselen opptatt av instrumenter, alt som var utstyrt med knotter. Fotografering og radiosamband med hele verden, bare for å ha nevnt noe - og etter hvert ble det nærradio. Han var den første i Norge, lenge før noen kunne håpe på nærradiokonsesjoner - som sendte radioprogram, det var i 1966 - «nærradio» i form av internradio for betjening og pasienter på Halden sykehus. 
Ved inngangen til 1980-årene dro Aabø til Hedmarkstoppen Folkehøgskole ved Hamar som lærer. Her startet han Mjøsradioen - som var på lufta i 1981, den første nærradioen i landet. Entusiasten Aabø hadde kommet gjennom alle tenkelige hindringer. 
I neste omgang bar det hjem til Halden, og her startet han opp Solradion i 1985 - for 20 år siden. Det begynte hjemme i «Stærekassa» i på Låby, og han nådde ut - til tusener. Hele Halden lyttet den første tiden til Aabø, og senderen rakk langt - til store deler av Østfold og over Oslofjorden til deler av Vestfold. Folket lyttet og mange, mange skjønte at nærradio hadde appell - og var kommet for å bli. Takket være entusiasten og pioneren Steinar Aabø. 
Alderen og sviktende helse innhentet Steinar Aabø, og for noen år siden ble radiosendingene fra Solradion nedlagt. 
Steinar Aabø var en stor personlighet - fordi han var en stor entusiast i alt han foretok seg - samtidig som han var modigere enn de fleste, han turde å by på seg selv fullt ut. 
Vi lyser fred over Steinar Aabøs minne. 
https://www.ha-halden.no/nyheter/stemmen-i-solradio-39-n-er-dod/s/1-2906373-4902301
--------
Så har Steinar LA8XN gått bort! Helt uventet kom det ikke, men vi minnes denne «fargeklatten» med vemod. 
Haldengruppen av NRRL, LA9H har mistet en trofast venn som har vært medlem i Halden-gruppen siden 1970. Steinar hadde sine meningers mot og han sa alltid det han mente, og det ble det mange livlige diskusjoner rundt. 
Han var en pioner innen etablering av nærradio, og for denne innsatsen blir han sent glemt, og i Haldengruppen av NRRL vil minnet av Steinar leve lenge! 
For HaldenGruppen 
av NRRL, styret
thread_title:  Steinar Aabø er gått bort